Waymarking.com

Waymarking.com er en webside der - ligesom geocaching.com - drives af Groundspeak.

Ligesom geocaching går ud på at finde cacher, går waymarking ud på at finde waymarks. Der er altså tale om GPS-skattejagt uden beholder. Et waymark er et interessant sted på jorden som er defineret ved et sæt koordinater, og som har en side på waymarking.com. Når man har været på stedet, kan man logge sit besøg på waymarking.com.

Nye waymarks oprettes på samme måde som nye cacher, men godkendelsesprocessen er lidt anderledes: Det er de andre waymarkere der tager stilling til om et nyt waymark kan godkendes, ikke en særligt udpeget godkender.

De brugernavne der bruges på geocaching.com, gælder også på waymarking.com.

Waymarks minder på mange måder om virtuelle cacher.

Eksterne henvisninger
waymarking.com